  Майя Бывальцева 7-тӥ коньывуонысен Удмуртиын музъемлэн бадӟым мускытлыкеныз валче ялэм шуэрес югдуръя ужанрадэз палэнтӥзы. Элькун тӧроен кинюртэм косэм (распоряжение) улосвыл тӧрлыкъёслэн нимлыко сайтазы шараямын. Кызьы верамын косэмын, ужанрад палэнтӥське шуэрес югдур сэрен ыштонъёсты кулэстонъя ужрадъёсты быдэстэмен валче. Тодэ вайытом, музъемлэн бадӟым мускытлыкеныз валче шуэрес югдуръя ужанрад Удмуртиын 15-тӥ гудырикошконэ ялӥзы. Элькунысь гурт возёсъя но сиён-юонъя министрлэн Ольга Абрамовалэн верамезъя, ыштонъёс 738 миллион манет тыр пусъемын вал. Россиысь гурт возёсъя министерствоын 420 миллион манетэз зэматӥзы. Улосвыл министр солэсь ӝынызэ басьтыны оскемзэ вераз.  Тегъёс: Шимучыръёс Ижкар Удмуртия гуртвозёс бусыужъёс ОльгаАбрамова  